དེ་ནས་ཉིན་རིམ་བཞིན་ས་རཱ་མཐོ་སློབ་ཀྱི་རྩོམ་རིག་སློབ་དཔོན་རྒན་བློ་གྲོས་དཔལ་བཟང་ལགས་ནས་རྩོམ་རིག་སྐོར་གསུང་བཤད་གནང་ཡོད་པ་དང་།སྨན་རྩིས་མཐོ་སློབ་ཁང་གི་སྨན་དགེ་བསོད་ནམས་སྒྲོལ་མ་ལགས་ནས་དེང་སྐབས་བོད་ཀྱི་གསོ་བ་རིག་པའི་འཕེལ་རིམ་དང།དེའི་མྱུར་ཚད་ཅེས་པའི་ཐོག་གསུང་བཤད།བོད་ཀྱི་དཔེ་མཛོད་ཁང་གི་མཁས་པ་རྒན་ན་ག་སངས་རྒྱས་བསྟན་དར་ནས་བོད་ཀྱི་སྐད་ཡིག་སྐོར་གསུང་བཤད།ས་རཱ་མཐོ་སློབ་ཀྱི་བརྡ་སྤྲོད་སློབ་དཔོན་རྒན་པ་སངས་ཚེ་རིང་ལགས་ནས་མཐོ་རིམ་སློབ་མའི་བོད་སྐད་ཀྱི་རིན་ཐང་སྐོར་གསུང་བཤད།ས་རཱ་མཐོ་སློབ་ཀྱི་ལོ་རྒྱུས་སློབ་དཔོན་རྒན་ཚེ་དབང་སྟོབས་ལགས་ནས་བོད་རིག་པའི་ཉམས་ཞིབ་དང་འབྲེལ་བའི་གནད་དོན་སྐོར་གསུང་བཤད་ཟབ་རྒྱས་གནང་བ།རྒན་བློ་བཟང་བསམ་གཏན་ལགས་ནས་བོད་ཀྱི་གར་གླུ་དང་།དེའི་བྱུང་འཕེལ།སྤྱོད་གོ་བཅས་ཀྱི་སྐོར་ལ་སྒྲོག་གླེང་གནང་ཡོད་པ་དང་།